lflage/wiki-talks huggingface dataset:
మూస చర్చ:సమాచారపెట్టె పురావస్తు అవశేషాలు

message: What are the differences between  and  (the template code for the former has an HTML comment, "may be distinct from id"), and how do they relate to  in ? Could someone update the documentation to clarify, please? Are they both used?  Could they be merged, and the names used by the two templates standardised? Andy Mabbett (Pigsonthewing); Talk to Andy; Andy's edits 23:23, 19 March 2014 (UTC)
thread_title:  Registration, ID 

message: Is the point of the "map" parameter supposed to be used for artifacts that are still in situ? Otherwise, for objects that have been removed to a museum, it's unclear whether "A map of the location of the artefact" refers to the artifact's location as found, or its current location within a museum. --Usernameunique (talk) 01:53, 27 December 2017 (UTC)
thread_title:  Map 

message: Is there a way to add alt text, or a caption, to a second image? I am trying to do so with the Pliezhausen brooch, but only get an error message. --Usernameunique (talk) 02:43, 18 January 2018 (UTC)
thread_title:  Image2 parameters
చర్చ:అపూర్వ రాగంగళ్

message: సముదాయ సభ్యులకు, ముఖ్యంగా వ్యాసాన్ని సృష్టించి విస్తరించి ప్రాజెక్టు టైగర్ వ్యాసాల్లో ఆమోదం పొందేలా తీర్చిదిద్దిన స్వరలాసిక గారికి,
సోదర సమీక్ష పద్ధతిలో మంచి వ్యాసాన్ని నిర్ణయించే పద్ధతిని తెలుగు వికీపీడియాలో ప్రారంభించుకునేందుకు, మంచి వ్యాసం ప్రమాణాలు రూపొందించి వాటిని ప్రయోగించి చూస్తున్న విషయం తెలిసిందే. ఆ క్రమంలోనే ఈ వ్యాసాన్ని మంచి వ్యాసంగా ప్రతిపాదించాను. సాధారణంగా ప్రతిపాదించి నెగ్గినవారు వ్యాసంలో గట్టి కృషిచేసినవారే అయివుంటారు. కానీ ఇక్కడ నేను అలా కాకుండా ప్రతిపాదించడానికి కారణం, మన తెలుగులో తద్భిన్నమైన పద్ధతులు తీసుకువద్దామని. మంచి వ్యాసం అన్నది వ్యక్తిగత కృషి కిందకి వస్తోంది. ఈ పద్ధతిలో చేస్తే కొంతమేరకు సమిష్టి కృషికి బీజాలు వేసినవారమవుతామని ఆశిస్తున్నాను. కాబట్టి ఈ ప్రయత్నాన్ని మన్నించి స్వరలాసిక గారూ, తదితరులు ఈ వ్యాసాన్ని సమీక్షకు తీసుకున్న సహ-వికీపీడియన్ చేసే సూచనలు సమిష్టిగా అమలుచేద్దామని ప్రతిపాదిస్తూన్నాను. ధన్యవాదాలు. --పవన్ సంతోష్ (చర్చ) 12:21, 5 ఆగస్టు 2018 (UTC)
thread_title:  మంచి వ్యాసం ప్రతిపాదన-నేపథ్యం
వికీపీడియా చర్చ:శైలి/మార్గదర్శక, విధాన నిర్ణయాలు

message: (వికీపీడియా:రచ్చబండ#క్రీస్తు_శకం_సామాన్య_కాలం నుంచి తీసుకువచ్చి ప్రచురించాను. రచ్చబండను పాతచర్చలకు తరలించగానే ఈ లింకు మారుస్తాను --పవన్ సంతోష్ (చర్చ) 03:21, 2 మార్చి 2018 (UTC))
మన వ్యాసాల్లో ఇప్పటి వరకూ క్రీస్తు శకం, క్రీస్తుపూర్వం అనే వాడుక ఉంది. అయితే వాటి బదులుగా సామాన్య కాలం (Common Era or Current Era) సామాన్య కాలానికి ముందు (Before Common Era) గా వాడుతున్నారుగా.. వీటిపై మనం ఏం చేయాలి?.. అవే కొనసాగించాలా లేక మార్చాలా?  వీటిపై మిగతా వికీ భాషల్లో ఎలా వాడుతున్నారో (ముఖ్యంగా ఆంగ్లంలో), మనం వాటినే అనుసరించాలా లేక మనకు సొంతగా మార్పు చేసుకోవచ్చా....--విశ్వనాధ్ (Viswanadh) (చర్చ) 06:11, 25 ఫిబ్రవరి 2018 (UTC)
replies: text: నేను ఇదివరకే చదువరి గారు సా.శ అని వాడగా చూశాను. నేను కూడా అదే అనుసరిస్తున్నాను.--రవిచంద్ర (చర్చ) 19:02, 27 ఫిబ్రవరి 2018 (UTC)
replies: text: : ప్రయోగంలో ఇప్పటికీ క్రీ.శ. ఉన్నంత అమలులో సా.శ. లేదు. జన ప్రయోగంలో ఉన్నది వ్యవహారికమని భాషాపరమైన సందేహాలులో అనుసరిస్తున్నాం, కానీ ఇది శాస్త్రపరమైన విషయం. దీనికి ప్రామాణికత ప్రధానం తప్ప వ్యవహారం కాదని నా అనుకోలు. ఐతే ప్రామాణికత అన్నది నిర్ధారణ అయిందా అన్నది ప్రశ్న. ఈ విషయంలో ఇంగ్లీష్ వికీపీడియా శైలి పేజీ క్రీ.పూ., క్రీ.శ. సంప్రదాయ రచనా విధానంలో వాడుక ఉన్నదనీ, సామాన్య కాలానికి ముందు, సామాన్య శకం అన్నది కొన్ని ప్రామాణిక రచనల్లో వాడుకగా ఉందని రాశారు. కనుక ఆంగ్ల వికీపీడియా ఈ రెండు విధానాల్లో దేనిని అనుసరించినా శైలి విషయంలో దోషం కాదని నిర్ణయించుకుంది. ఐతే వ్యాసంలో మొదట ఏ పద్ధతితో ప్రారంభిస్తే దాన్నే కొనసాగించాలనీ, ప్రత్యేకించి కొన్ని అంశాల్లో తప్పనిసరి అయితే చర్చ పేజీలో చర్చ చేసి తప్ప ఇప్పటికే వ్యాసంలో ఉన్న పద్ధతిని (రెంటిలో ఏదైనా) మార్చరాదని నియమించింది. కాబట్టి వారి పద్ధతి అనుసరించినా అనుసరించవచ్చు, లేదా సా.శ. పద్ధతికి పూర్తిగా మారిపోయినా ఫర్వాలేదు అని నా అభిప్రాయం. --పవన్ సంతోష్ (చర్చ) 19:24, 27 ఫిబ్రవరి 2018 (UTC)
replies: text: ::ఎవరో ఒకరు అలా రాయడం మొదలెట్టారు కనుక దానిని అనుసరించడం ద్వారా అలవాటు చేయడం చేయవచ్చు. కనుక ఇప్పటి నుండి సా.శ వాడకం చేయడం అవసరం. కాకున్నా ఎప్పుదో ఒకప్పుడు అన్నిటినీ మార్చవలసి రావచ్చు..--విశ్వనాధ్ (Viswanadh) (చర్చ) 16:43, 28 ఫిబ్రవరి 2018 (UTC)
replies: text: :::సామాన్య శకం (సా.శ), సామాన్య శక పూర్వం (సా.శ.పూ) వాడడం అలావాటు చేసుకుందాం. __08:00, 1 మార్చి 2018 (UTC) __చదువరి (చర్చ  •  రచనలు)
thread_title:  క్రీస్తు శకం సామాన్య కాలం
చర్చ:అబ్బబ్బా ఇద్దూ అదిరేలా ముద్దు

message: పాట మొత్తం రాస్తే కాపీహక్కుల సమస్య వస్తుంది. మహా అయితే పాట పల్లవి వరకూ రాయవచ్చు. మిగతా వ్యాసం అంతా పాట గురించే రాయడం మంచిది. --పవన్ సంతోష్ (చర్చ) 15:27, 31 మార్చి 2018 (UTC)
thread_title:  కాపీహక్కుల సమస్య - పాట మొత్తంగా రాయకూడదు
చర్చ:మహేంద్ర కపూర్

message: 15-31 అక్టోబర్ 2001 హాసం సంచికలో మహేంద్ర కపూర్ ఇంటర్వ్యూ పరిశీలించండి. హాసం సాధారణంగా హాస్యం, సంగీత రంగాలకు సంబంధించిన అంశాల్లో మంచి మూలం. సహ సభ్యులకు ఉపకరిస్తుందని ఇక్కడ లంకె ఇస్తున్నాను. అభివృద్ధి చేసేవారికి ముందస్తుగా ధన్యవాదాలు. --పవన్ సంతోష్ (చర్చ) 16:01, 31 మార్చి 2018 (UTC)
thread_title:  హాసం ఇంటర్వ్యూ - మూలంగా వాడవచ్చు
చర్చ:ఆశా భోస్లే

message: 1-15 నవంబర్ 2001 హాసం సంచికలో ఫాల్కే అవార్డు గ్రహీత ఆశా భోంస్లే వ్యాసం పరిశీలించండి. హాసం సాధారణంగా హాస్యం, సంగీత రంగాలకు సంబంధించిన అంశాల్లో మంచి మూలం. సహ సభ్యులకు ఉపకరిస్తుందని ఇక్కడ లంకె ఇస్తున్నాను. ఈ వ్యాసం ఉపయోగించి అభివృద్ధి చేసేవారికి ముందస్తుగా ధన్యవాదాలు. --పవన్ సంతోష్ (చర్చ) 16:15, 31 మార్చి 2018 (UTC)
thread_title:  హాసం వ్యాసం - మూలంగా వాడవచ్చు
చర్చ:రంగస్థలం (సినిమా)

message: వెంకటరమణ గారూ, "తొలి రోజున 25 ల‌క్ష‌ల గ్రాస్ సాధించిన చిత్రంగా.." - అది లక్షలో కోట్లో పరిశీలించగలరు. __చదువరి (చర్చ  •  రచనలు) 04:54, 4 ఏప్రిల్ 2018 (UTC)
thread_title: తొలిరోజు వసూళ్ళు
చర్చ:పరుచూరి రఘుబాబు స్మారక నాటక పరిషత్తు - 2018

message: వాడుకరి:Pranayraj1985 గారికి,  తెలుగు భౌతిక పత్రికల వెబ్సైటు లో  వివరాలు శాశ్వతంగా వుండవని రుజువైనందున, అలాంటి వివరం మూలంగా వాడేటప్పుడు, తప్పక ఆర్కైవ్.ఆర్గ్లో చేర్చే ఆ ఆర్కైవ్.ఆర్గ్ మూలం వాడండి. లేకపోతే కేవలం జాలమాధ్యమాల లింకులు వాడండి. --అర్జున (చర్చ) 10:40, 6 ఏప్రిల్ 2018 (UTC)
replies: text: ధన్యవాదాలు అర్జున గారు. ఇకపై మీ సూచన ప్రకారం తెలుగు భౌతిక పత్రికల వివరంను ఆర్కైవ్.ఆర్గ్లో చేర్చే ఆ ఆర్కైవ్.ఆర్గ్ మూలంగా వాడటమో లేదా  కేవలం జాలమాధ్యమాల లింకులు వాడడమో చేస్తాను.-- Pranayraj Vangari  (Talk2Me|Contribs)  11:47, 6 ఏప్రిల్ 2018 (UTC)
thread_title:  లింకులు
చర్చ:కాకతీయుల కాలంలో వ్యవసాయ రంగం

message: వికీసోర్సు పుస్తకాలు కూసుమంచి గణపేశ్వరాలయం, ఆంధ్రుల సాంఘిక చరిత్ర ఉపయోగించి అభివృద్ధి చేసిన వ్యాసం ఇది. కూసుమంచి గణపేశ్వరాలయం పుస్తకాన్ని రాసి, దాన్ని స్వేచ్ఛా నకలు హక్కుల్లో విడుదల చేసి వికీసోర్సుకు ఇచ్చిన వాడుకరి:Katta Srinivasa Rao గారికి ప్రత్యేక ధన్యవాదాలు. --పవన్ సంతోష్ (చర్చ) 12:15, 13 ఏప్రిల్ 2018 (UTC)
thread_title:  ఆకరాలుగా వికీసోర్సు పుస్తకాలు 

message: కాకతీయుల కాలం (11వ శతాబ్ది - 13వ శతాబ్ది) లో ఆర్థిక వ్యవస్థలో ఎప్పటివలె వ్యవసాయం ప్రధానవృత్తి, ఆర్థిక వ్యవస్థలో దానికి ముఖ్యభాగం ఉండేది. ఈ వాక్యాన్ని 
కాకతీయుల కాలం (11వ శతాబ్ది - 13వ శతాబ్ది) లో ప్రజల ప్రధానవృత్తి యైన వ్యవసాయం ఆర్థిక వ్యవస్థలో ముఖ్యపాత్ర పోషించింది.  అని మారిస్తే బాగుంటుంది అని నా సూచన. రవిచంద్ర (చర్చ) 06:28, 7 మార్చి 2019 (UTC)
replies: text: : బావుంది రవిచంద్ర గారూ, అలాగే చేయండి. ఇంకా చక్కగా అర్థమవుతుంది. --పవన్ సంతోష్ (చర్చ) 16:06, 7 మార్చి 2019 (UTC)
thread_title:  మెరుగుదల సూచనలు
చర్చ:ప్రధానపేరుబరి పరీక్షాపేజీ

message: ఈ వ్యాసం పేజీ ప్రయోగాలకు ఉపయోగపడుతుంది కాబట్టి తొలగించవద్దు.--అర్జున (చర్చ) 02:20, 16 ఏప్రిల్ 2018 (UTC)
thread_title: తొలగించవద్దు
వికీపీడియా చర్చ:వికీప్రాజెక్టు/నాణ్యతాభివృద్ధి-వికీట్రెండ్స్/2017 pages with more than 3 users with 3 or more edits

message: అర్జున గారికి ప్రత్యేక ధన్యవాదాలు. ఒక వికీపీడియా పేజీలో ఎక్కువమంది పనిచేసే కొద్దీ వ్యాసం నాణ్యత పెరుగుతూ వస్తుందని పరిశోధనలు చెప్తున్నాయి, మన వికీపీడియా అనుభవమూ అదే చెప్తోంది. ఒక్కో వ్యాసంలో ఒకరిద్దరే కృషిచేయడం అన్నది సమస్యాత్మకం. వ్యక్తిగతంగా నేను ఇతరులు సృష్టించి, అభివృద్ధి చేస్తున్న వ్యాసాల్లో భారీ ఎత్తున సమాచారం చేర్పు, మూలాల చేర్పు, ఫోటోల చేర్పు వంటి పనులు ప్రారంభిస్తాను. సాముదాయికంగా దీన్ని చేపట్టడానికి ఏం చేయాలో ఒకసారి అందరం ఆలోచిస్తే బావుంటుంది. --పవన్ సంతోష్ (చర్చ) 09:34, 17 ఏప్రిల్ 2018 (UTC)
replies: text: మీరు (పవన్ సంతోష్ ), ఇతర క్రియాశీలక సభ్యులు  10 సంవత్సరాలు అటూఇటూగా   తెవికీని గమనిస్తూనే వున్నారు కదా. మనం చేసిన ప్రయత్నాలు ఫలించకపోవడానికి, మనలో క్రియాశీలక వికీపిడియనుల స్థాయి(10..20 ప్రాంతాల్లో) పెరగకపోవడమే. వీరిలో కూడా తెలుగు వికీపై మంచి అవగాహన వున్నవారుకూడా తక్కువ. నేను  2017 వాడుకరుల, వీక్షణల గణాంకాలు  వికీపీడియా:వికీప్రాజెక్టు/నాణ్యతాభివృద్ధి-వికీట్రెండ్స్/2017_viewing_devices చేర్చాను.  వాటినికూడా పరిశీలించి, మీరు చేపట్టిన సర్వేల విశ్లేషణలతో ప్రతిపాదనలేమైనా చేయండి.--అర్జున (చర్చ) 02:09, 18 ఏప్రిల్ 2018 (UTC)
thread_title:  సమిష్టి కృషి పద్ధతులు పెరగాలంటే?
చర్చ:హిమ్ సాగర్ ఎక్స్‌ప్రెస్

message: సుబ్రహ్మణ్యం గారూ! ఆంగ్ల వ్యాసాన్ని బాగా అనువదించారు. మీరు చేసిన అనువాదానికి తొంభైపాళ్ళు ఏ వంక లేదు. ఐతే కొన్ని సూచనలు. ఈ సూచనలు అన్నీ కూడా ఆ కాస్త నలక లేకుండా వ్యాసం తేటగా ఉండేందుకే, ప్రధానమైన సమస్యలేమీ కాదు. సరళమైన భాష ఉపయోగించండి - కలదు అనే బదులు ఉన్నాయి అనండి, గల అనేబదులు ఉన్న అనండి - భాష సరళంగా, వ్యవహారిక శైలిలో చక్కగా ఉంటే మేలు కదా. స్పేసింగ్‌లపై శ్రద్ధ వహించండి - కాట్రా లో అని రాశారు, కాట్రాలో అని స్పేసు పరిహరించవచ్చు, అలానే "కామా (,)" తర్వాత ఒక స్పేసు ఉండాలి - చిన్నవే అయినా చదివేవారికి తెలియని చికాకు కలిగించే వీటిపై కొంచెం దృష్టిపెడితే సరిపోతుంది. మూలాలు కావాలి - తెలుగు వికీపీడియాలో మనం రాసే వ్యాసాలన్నీ వేటినో ఆధారం చేసుకుని రాయాలి. హిమ్‌సాగర్ ఎక్స్‌ప్రెస్ దేశంలో అతి ఎక్కువ దూరం నడిచే రైలు బళ్ళలో మూడవ స్థానంలో ఉందన్నాం కదా దీనికి మూలం ఏమిటో ఓసారి అంతర్జాలంలోనూ, అనువదించిన ఆంగ్ల వ్యాసంలోనూ చూసి మూలాలు చేర్చండి అన్న పట్టిక వాడి దాని పక్కన చేర్చేసెయ్యండి. సరిపోతుంది. మరోసారి అభినందనలు. తెలుగు వికీపీడియాలోకి సాదర స్వాగతం. ఏదైనా సందేహం వచ్చినా, నేను రాసినది సరికాదనిపించినా రాయండి. --పవన్ సంతోష్ (చర్చ) 09:55, 17 ఏప్రిల్ 2018 (UTC)
thread_title:  సరళమైన భాష, ఫార్మాటింగ్ మార్పులు కావాలి
మూస చర్చ:జనగణన చారిత్రక జనాభా

message: Template:US Census population అన్న మూసను ఆంగ్లం నుంచి కాపీ చేసి తెచ్చి, భారత జనగణనకు అనుగుణంగా 1871 నుంచి (మొదటి ఆధునిక జనగణన భారతదేశంలో అప్పుడు జరిగిందంటారు) మార్చి తయారుచేశాను. తీరాచూస్తే ఏదో పొరబాటు దొర్లుతోంది. ఎవరైనా సాయం చేయగలరా? --పవన్ సంతోష్ (చర్చ) 13:45, 17 ఏప్రిల్ 2018 (UTC)
replies: text: పవన్ సంతోష్ నేను పరీక్షించినపుడు, చివరి సంవత్సరం (అంచనా/est year) వివరం మాత్రమే వస్తున్నది. ఏ వ్యాసంలో వాడారో అది తెలియజేయండి. ఇంకొక సంగతి, ఇలాంటి క్లిష్టమైన మూసలకు దత్తాంశం తాజా చేయటం మనచిన్న వికీకి కష్ట కావున, ఉపయోగం బాగా వుంటుంది అనుకుంటేనే ప్రవేశ పెట్టండి.  అన్నట్లు దీని పేరు  భారత జనగణన జనాభా గా మార్చితే మంచిది.--అర్జున (చర్చ) 07:42, 18 ఏప్రిల్ 2018 (UTC)
replies: text: :::పవన్ సంతోష్ గారూ, ఈ మూస పనిచేస్తున్నది. ఒడిషా వ్యాసంలో వాడి చూసాను.--కె.వెంకటరమణ⇒చర్చ 07:19, 30 ఏప్రిల్ 2018 (UTC)
thread_title:  ఏదో తప్పు దొర్లింది, సాయం కావాలి
వర్గం చర్చ:ఆరంభ దశలో ఉన్న భారతదేశ చరిత్ర వ్యాసాలు

message: There's an ancient history for India where extraordinary people like charaka, sushrutha, aryabhatta, chanakya  have contributed enormously to mankind in their respective fields which should be the part of the earliest history of this land and that is what shall create honour and pride in the present and future generations and a sincere attempt to assimilate all that into our history should be made. Ravisir (చర్చ) 13:51, 17 ఏప్రిల్ 2018 (UTC)
thread_title:  Ancient history
చర్చ:బాలకృష్ణుడు (సినిమా)

message: వాడుకరి:JVRKPRASAD గారూ! ఈ వ్యాసంలో తారాగణం శీర్షికన మీరు రాసింది ఒక జాబితా * పెట్టి రాశారు. కాబట్టే అందులో ఉన్న పదాలను ఫౌంటైన్ ఉపకరణం అంగీకరించడం లేదు. తప్పుగా చూపించడం కాదు. ఇప్పటికే ఈ అంశం మనం చర్చ:పవిత్ర లోకేష్ వద్ద చర్చించడం, నేను సవివరంగా రాయడం జరిగింది. అలాంటి జాబితాలు, మూసలు, వర్గం వంటివి మినహాయించి 300 పదాలు ఉండేలా చూసుకోండి. అంగీకరిస్తుంది. --పవన్ సంతోష్ (చర్చ) 15:10, 18 ఏప్రిల్ 2018 (UTC)
replies: text: ::జాబితా తీసివేసి మామూలు పేరాగా వ్రాసాను. ఇకముందు పేరాగానే వ్రాస్తాను. ధన్యవాదములు.JVRKPRASAD (చర్చ) 16:26, 18 ఏప్రిల్ 2018 (UTC)

text: సినిమా పేజీల్లో తారాగణం/నటవర్గం అనే విభాగం అన్ని చోట్లా జాబితాలాగానే ఉంటుంది. కేవలం పోటీలో అంగీకరించడం కోసం దాన్ని పేరాగా రాయడం బాగుండదు. రవిచంద్ర (చర్చ) 06:26, 20 ఏప్రిల్ 2018 (UTC)
thread_title:  ప్రాజెక్టు టైగర్ రచనా పోటీ సూచనలు
చర్చ:మణిశంకర్

message: కొన్ని విభాగాల్లో (జీవిత విశేషాలు, ఆర్గ్యుమెంట్ రియాలిటీ)  వ్యాకరణం, భాష కాస్త సవరించాల్సివున్నాయి. (భారీ సమస్యలు కాకున్నా నాణ్యతను తగ్గించేలా ఉన్నాయి) దయచేసి భాషను సరళీకరించగలరు. అలానే ఒక కాపీ ఎడిట్ అవసరం. ఉదాహరణకు choosing to die a patriot అన్న వాక్యభాగానికి  "దేశభక్తిని చంపడానికి ఎంచుకుంటాడు" అన్న అనువాదం సరికాదు. దాని సరైన అనువాదం "దేశభక్తునిగా మరణించడానికి నిర్ణయించుకున్నాడు" అనొచ్చు. ఇటువంటివి దిద్దాలన్నమాట. --పవన్ సంతోష్ (చర్చ) 15:06, 24 ఏప్రిల్ 2018 (UTC)
replies: text: ::పవన్ సంతోష్ గారూ, మరలా చేర్చాను పరిశీలించండి.--కె.వెంకటరమణ⇒చర్చ 13:28, 30 ఏప్రిల్ 2018 (UTC)
replies: text: :::మాస్టారూ పోటీకి స్వీకరించానండీ. అత్యావశ్యకమైన వ్యాసాల నాణ్యత పెంచుతున్న అభ్యర్థుల్లో మీరు ఒకరు. అభినందనలండీ. మరిన్ని వ్యాసాలు రాస్తారని ఆశిస్తున్నాను. ఏప్రిల్ నెలకు గాను ఇప్పటివరకూ పరిశీలిస్తే (ఇంకా 5 గంటలు మిగిలివుంది) 8 వ్యాసాలతో మీరు మొదటి స్థానంలో ఉన్నారు. తెలుగు వికీపీడియా ఈ పోటీలో ఇంకా వంద వ్యాసాల మార్కును అందుకోలేదు, దానికి కారణం మనం నాణ్యత విషయంలో చాలా గట్టిగా ఉండడం వల్లనే అయినా, మనం రాశినీ వాసినీ కూడా పెంచితే బావుంటుందని వ్యక్తిగతంగా భావిస్తున్నాను. ఇందుకు నావంతుగా స్థానికంగా మనవారు కోరుకున్న 500 వ్యాసాల జాబితాను సహ జ్యూరీ సభ్యుడు చదువరి సహకారంతో ప్రయాసకోర్చి రూపొందిస్తున్నాను. అంతేగాక వికీపీడియా:ప్రతీ వికీపీడియాలోనూ ఉండాల్సిన పదివేల వ్యాసాల జాబితాను తమిళ వికీపీడియన్ ఒకరి సహకారంతో స్థానికీకరిస్తున్నాను. ఆ జాబితా సహా మిగిలిన జాబితాలను సద్వినియోగం చేస్తూ వ్యాసాలను రాయడంలో మీవంటివారి సహకారం ఈ విషయంలో నాకు ఉంటుందని నమ్ముతున్నాను. ధన్యవాదాలతో --పవన్ సంతోష్ (చర్చ) 13:42, 30 ఏప్రిల్ 2018 (UTC)
replies: text: :::పవన్ సంతోష్ గారూ, ఈ ప్రాజెక్టు టైగర్ వ్యాసాల జాబితాలో నాకు ఇష్టమైన రంగంలో వ్యాసాలు లేనందున ఆసక్తి లేకుండా పోయిందండీ. ఎక్కువగా ఇతర భాషల సినిమా వ్యాసాలు, ఇతరాలు ఉన్నాయి. అందువలన సరిగా వ్రాయలేకపొయాను. మన సభ్యులు కోరిన వ్యాసాల జాబితా వస్తే వ్యాసాల సంఖ్య పెరగవచ్చు. --కె.వెంకటరమణ⇒చర్చ 16:04, 30 ఏప్రిల్ 2018 (UTC)
replies: text: ::::రమణ గారూ! స్థానిక ప్రాధాన్యత కల అంశాలు ఒకసారి చూడండి. అందులో మీరు కోరిన అంశాలను (ఇతరులు కోరినవాటితో పాటుగా) జాబితా వేసి, ఏవేవి ఎక్కడెక్కడ ఉన్నాయో సూచించాను. లేనివాటన్నిటినీ ఈ 500 అంశాల జాబితాలో పెడతాము. కాబట్టి ఈ సమస్య త్వరలోనే పరిష్కారం అవుతందని ఆశిస్తున్నాను. మీరు కూడా ఒకసారి పేజీలో ఆ పట్టికలు చూసి మీ అభిప్రాయం చెప్పండి. --పవన్ సంతోష్ (చర్చ) 17:24, 30 ఏప్రిల్ 2018 (UTC)
thread_title:  ప్రాజెక్టు టైగర్ - శుద్ధి సూచనలు
చర్చ:వక్కంతం వంశీ

message: వ్యాసం చాలా బావుంది. ఐతే వివాదాలు విభాగంలో రెండు అంశాలు ఉన్నాయి. ఒకదానిని మూలాలతో సమర్థించారు. రెండో అంశానికి మూలాలు తెలుపలేదు. దయచేసి మూలాలతో సమర్థించగలరు. --పవన్ సంతోష్ (చర్చ) 16:05, 24 ఏప్రిల్ 2018 (UTC)
replies: text: స్వరలాసిక గారూ! వ్యాసం అన్నివిధాలా బావుంది. ఈ ఒక్క రిఫరెన్సూ చేర్చేయండి. --పవన్ సంతోష్ (చర్చ) 04:37, 30 ఏప్రిల్ 2018 (UTC)
replies: text: : రిఫరెన్సులు రెండు చేర్చాను. ఐదు వరకూ దిద్ది స్వీకరించవచ్చన్న నియమం ప్రకారం పోటీలో స్వీకరిస్తున్నాను. --పవన్ సంతోష్ (చర్చ) 05:20, 30 ఏప్రిల్ 2018 (UTC)
thread_title:  ప్రాజెక్టు టైగర్ - సూచనలు
వికీపీడియా చర్చ:వికీప్రాజెక్టు/సిఐఎస్-ఎ2కె

message: @User:Pavan_Santhosh_(CIS-A2K),  ఈ పేజీలో మీ ప్రాజెక్టుల పేజీలకు లింకులు చేర్చండి. ప్రాజెక్టు పేజీకి ఉపపేజీగా తరలించితే మంచిది.నేను  2015-2016 చేర్చాను.--అర్జున (చర్చ) 09:44, 25 ఏప్రిల్ 2018 (UTC)
thread_title: CIS-A2K ప్రాజెక్టుల వివరం ఒకచోట
చర్చ:బాలాంత్రపు రజనీకాంతరావు

message: ప్రయోగాత్మకం అంటూ ప్రతిపాదించిన తారను ఒకటి తయారుచేసి బాలాంత్రపు రజనీకాంతరావు అన్న వ్యాసపేరుబరి పేజీలో  గారు చేర్చేశారు. ఒకపక్క చర్చ జరుగుతున్నప్పుడు, చర్చలో చాలామంది మౌలికంగా అసలు నాణ్యతలో చాలా ఎగుడుదిగుళ్ళు ఉన్న ఇలాంటి పేజీలకు తారలే ఇవ్వవదన్న సూచన చేస్తున్నప్పుడు ఈ ప్రయోగం సరికాదు కాబట్టి బాలాంత్రపు రజనీకాంతరావు వ్యాసంలో తారచేరుస్తూ అర్జున చేసిన మార్పును తిరగకొట్టాను. ఈ అంశంపై వివరాలకు రచ్చబండలోని విభాగం చూసి, స్పందించదలిచినవారు చర్చ అక్కడే చేయమని సూచన. --పవన్ సంతోష్ (చర్చ) 18:15, 7 ఏప్రిల్ 2021 (UTC)
thread_title:  ప్రయోగం పేరిట కొత్త తార పేజీలో చేర్చడాన్ని తిప్పికొట్టాను
మీడియావికీ చర్చ:Edittools

message: char-insert gadget తో పనిచేయటానికి వేరుగా వాడాలి. మరిన్ని వివరాలకు https://phabricator.wikimedia.org/T192246 చూడండి. తెవికీలో  సంబంధిత మార్పులు చేయబడినవి. ఈ పేజీ ఉపయోగం లేదు కావున త్వరలో తొలగించవచ్చు.--అర్జున (చర్చ) 07:26, 3 మే 2018 (UTC)
thread_title: కాలం చెల్లిన ఉపకరణం
చర్చ:బూదాటి వెంకటేశ్వర్లు

message: అజ్ఞాతంగా (ఐపీ ఎడ్రసులతో) ఈ వ్యాసంలోని సమాచారం పూర్తిగా తొలగించి, ఖాళీ చేస్తున్నారు. పైగా నిర్వాహకులు, వాడుకరులు ఆ మార్పులను తిప్పటికొట్టినా గంట గడవకుండానే తిరిగి ఖాళీ చేస్తున్నారు. జీవించివున్న వ్యక్తుల జీవితచరిత్రలపై ఇటువంటి దాడులు జరగడం మరింత జాగ్రత్త వహించాల్సిన విషయం కాబట్టి నేటి నుంచి ఒక నెలరోజుల పాటు ఈ వ్యాసాన్ని నమోదుచేసుకున్న వాడుకరులు తప్ప ఐపీ అడ్రసులతో మార్పుచేర్పులు చేయలేని విధంగా సంరక్షిస్తున్నాను. --పవన్ సంతోష్ (చర్చ) 06:43, 7 మే 2018 (UTC)
=== అపరిమిత కాలం సంరక్షణ ===
వ్యాసాన్ని ఓ నెల రోజుల పాటు సంరక్షిస్తే, సరీగ్గా నెల తిరగ్గానే వచ్చేసి మళ్ళీ వ్యాసాన్ని ఖాళీచేసేస్తున్న అజ్ఞాత మహాశయుడిని చూసి నేర్చుకోదగ్గది ఏమైనా ఉందంటే అది సమయపాలన. జీవించి ఉన్న వ్యక్తి గురించిన వ్యాసాన్ని ఖాళీచేస్తూండడం, ఇంత సమయం పాటించి పక్కాగా దాడిచేయడం గమనించి ఈ వ్యాసాన్ని అపరిమిత కాలం సంరక్షిస్తున్నాను. --పవన్ సంతోష్ (చర్చ) 16:02, 8 జూలై 2018 (UTC)
thread_title:  పరిమిత కాలం పాటు వ్యాసం సంరక్షణ 

message: వ్యాసాన్ని ఓ నెల రోజుల పాటు సంరక్షిస్తే, సరీగ్గా నెల తిరగ్గానే వచ్చేసి మళ్ళీ వ్యాసాన్ని ఖాళీచేసేస్తున్న అజ్ఞాత మహాశయుడిని చూసి నేర్చుకోదగ్గది ఏమైనా ఉందంటే అది సమయపాలన. జీవించి ఉన్న వ్యక్తి గురించిన వ్యాసాన్ని ఖాళీచేస్తూండడం, ఇంత సమయం పాటించి పక్కాగా దాడిచేయడం గమనించి ఈ వ్యాసాన్ని అపరిమిత కాలం సంరక్షిస్తున్నాను. --పవన్ సంతోష్ (చర్చ) 16:02, 8 జూలై 2018 (UTC)
thread_title:  అపరిమిత కాలం సంరక్షణ
చర్చ:వెన్నంథూర్

message: నామస్కారం, నేను నా స్థానిక గురించి ఒక పేజీని సృష్టించాలనుకుంటున్నాను. ప్రియమైన స్నేహితులు ఏ తప్పు జరిగితే దయచేసి నాకు నేర్పండి. ధన్యవాదాలు. Kaliru (చర్చ) 08:00, 8 మే 2018 (UTC)
replies: text: ::Kaliru గారూ మీకు ఇష్టమైన రంగంలో రచనలు చేయండి. మీకు ఏ సహాయం కావలసినా అడగండి. అనుభవజ్ఞులైన సభ్యులు సహాయపడతారు. --కె.వెంకటరమణ⇒చర్చ 08:06, 8 మే 2018 (UTC)
thread_title:  నా స్థానిక
చర్చ:హౌరా జంక్షన్ రైల్వే స్టేషను

message: సుబ్రహ్మణ్యం గారూ! ప్రాజెక్టు టైగర్ పోటీకి ఈ వ్యాసాన్ని సమర్పించినందుకు ధన్యవాదాలు. ఈ వ్యాసాన్ని పోటీలో పరిగణించేప్పుడు ఈ రెండు సమస్యలు మా దృష్టికి వచ్చాయి.
* వ్యాసంలోని సమాచారపెట్టెలో అనువదించాల్సిన భాగాలు ఉన్నాయి.
* వ్యాసంలో అక్షరదోషాలు ఉన్నాయి. ఏకంగా కోల్‌కత వంటి ప్రదేశాల పేర్లే తప్పుగా ఉన్నాయి. ఇంకా చాలా అక్షరదోషాలు దిద్దాల్సి వుంది.
దయచేసి ఈ అంశాలను సరిదిద్దితే వ్యాసాన్ని పోటీలో ఆమోదించేందుకు వీలుగా ఉంటుంది. --పవన్ సంతోష్ (చర్చ) 09:44, 8 మే 2018 (UTC)
thread_title:  ప్రాజెక్టు టైగర్ రచనా పోటీ - శుద్ధి సూచనలు
చర్చ:వార్ఫరిన్

message: Kaliru గారూ! వ్యాసాన్ని పోటికి సమర్పించినందుకు ధన్యవాదాలు. ఈ వ్యాసంలో ఈ కింది సమస్యలు గుర్తించాం.
* ఈ వ్యాసంలోనూ నేరుగా యాంత్రికానువాదం (గూగుల్ ట్రాన్స్‌లేట్ వంటివి వాడి చేసినవి) తెచ్చి ప్రచురించారనీ, సంస్కరించలేదనీ అనిపిస్తోంది. ఏదేమైనా వ్యాసంలో భాషను సరళంగా, సులభంగా అర్థమయ్యేలా తిరిగిరాయాల్సివుంది.
దయచేసి ఈ మార్పులు చేసి, మార్చినట్టుగా ఇక్కడే రాయండి. అప్పుడు తిరిగిపరిశీలించి ఆమోదించే వీలుంటుంది. --పవన్ సంతోష్ (చర్చ) 12:25, 9 మే 2018 (UTC)
thread_title:  ప్రాజెక్టు టైగర్ రచనా పోటీ - శుద్ధి సూచనలు
చర్చ:డ్రాగన్ బాల్ జి

message: ఈ పేజీని డెలీషన్ కు నామినేట్ చెయ్యడానికి కారణం ఏమిటో నేను తెలుసుకోవచ్చా?--IM3847 (చర్చ) 04:45, 27 మే 2018 (UTC)
replies: text: విషయ ప్రాముఖ్యత (నోటబిలిటీ) లేదని తొలగించబోయారు. అయితే విషయ ప్రాముఖ్యత విషయమై జరిగిన చర్చలో భాగంగా ఇవి ప్రాధాన్యత కలిగినవని నిర్ణయించి ఆ మూస తొలగించారు. మరిన్ని వివరాలకు "కొన్ని వ్యాసాలు, విషయ ప్రాముఖ్యత" అన్న రచ్చబండ విభాగం చూడండి. --పవన్ సంతోష్ (చర్చ) 01:39, 29 మే 2018 (UTC)
thread_title:  Contested deletion 

message: మహేష్ గారూ తెలుగు వికీపీడియాలో రాయడం కాస్త కొత్తే అయినా, అనుభవాన్ని మించిన చక్కని శైలిలో రాస్తున్నారు. ఈ వ్యాసంలో శుద్ధి చేయడానికి కొన్ని సూచనలు. ఇవి నేనే చేసేయవచ్చు, కానీ మీకు వివరంగా రాసి మీరు చేస్తే భవిష్యత్తులో మీకు కొత్త వ్యాసాలు అనువదిస్తున్నప్పుడు బాగా పనికివస్తుందని ఇలా వివరిస్తున్నాను:
* మరియు తొలగించాలి: ఇంగ్లీష్‌లో "And" తెలుగులో మరియుగా అనువదిస్తున్నారు, కానీ ఇది తెలుగుకు అసహజం. మరియు చేసే పని "," (కామా) ఒక్కటీ చేసేస్తుంది. కాబట్టి అన్ని మరియులు తొలగించాలి.
* యొక్క తొలగించాలి: యొక్క మరీ అసహజం. ఇంగ్లీషులో "Of" వచ్చిన దగ్గర యొక్క పెడుతున్నారని తెలుస్తోంది. "రాడ్జిట్ యొక్క స్నేహితులు" అన్న పదానికి, "రాడ్జిట్ స్నేహితులు" అన్న పదానికి అర్థంలో తేడా ఏముంది?
* వాక్యాలు విరిచి, చిన్నవి చేయాలి: ఇంగ్లీషులో సంక్లిష్ట వాక్యాలు, సంశ్లిష్ట వాక్యాలు ఉంటాయి. వీటిని విరిచి చిన్నవి చేస్తే తెలుగులో వీలుగా ఉంటుంది. మరీ ముఖ్యంగా ఇలాంటి విదేశీ అంశాల విషయంలో ఈ జాగ్రత్త ఇంకా అవసరం. 
అభినందనలతో పవన్ సంతోష్ (చర్చ) 02:04, 29 మే 2018 (UTC)
replies: text: మీ సహాయానికి ధన్యవాదములు, నేను ఇంక వ్యాసాలు స్రుష్టించడం ఆపి, నా పాత వ్యాసాలను శుద్ధి చేస్తాను. అవి పూర్తయిన తరువాత కొత్తవి అనువదిస్తాను.IM3847 (చర్చ) 11:45, 30 మే 2018 (UTC)
thread_title:  శుద్ధి సూచనలు
చర్చ:అనేకల్ రైలు ప్రమాదం

message: జేవీఆర్కే ప్రసాద్ గారూ! అనేకల్ రైలు ప్రమాదం వ్యాసం అనువదించి సృష్టించినందుకు ధన్యవాదాలు. దీనిలో తెలుగు వికీపీడియాలో తరచు జరుగుతున్న కొన్ని వ్యాకరణ సమస్యలు నేను దిద్దాను.
* ప్రస్తుతం ఈ వ్యాసంలోని సమాచారపెట్టెలో ఆంగ్ల వివరాలు (కుడివైపున్నవి మట్టుకు) తెలుగులోకి అనువదించమని సూచన.
ఈ సూచన పరిష్కృతమైనాకా వ్యాసం ఆమోదించవచ్చు. అభినందనలతో --పవన్ సంతోష్ (చర్చ) 06:24, 27 మే 2018 (UTC)
replies: text: ::పవన్ సంతోష్ గారు, మీ సలహా ప్రకారం తెలుగులోకి అనువదించానండి. ధన్యవాదములతో--JVRKPRASAD (చర్చ) 06:31, 27 మే 2018 (UTC)
thread_title:  ప్రాజెక్టు టైగర్ - సూచనలు
చర్చ:అస్రా నోమనీ

message: స్త్రీవాదంలో లింకు ఇచ్చి(ఈమె ఇస్లామిక్ బిల్ ఆఫ్ రైట్స్ ఫర్ ఉమెన్ ఇన్ ది బెడ్ రూమ్ పుస్తకం రాసింది కాబట్టి) అనాధ పేజి లింకును తొలగించాను.--Meena gayathri.s (చర్చ) 16:19, 31 మే 2018 (UTC)

message: ఈమె పేరు అస్రా నోమానీ అని ఉండాలేమో పరిశీలించాలి. __చదువరి (చర్చ  •  రచనలు) 01:29, 1 జూన్ 2018 (UTC)
thread_title:  పేరు
చర్చ:లిల్లీ సింగ్

message: ప్రాముఖ్యత కలిగిన మూలాలు లేనందున ఈ వ్యాసాన్ని తొలగించాలని ప్రతిపాదిస్తున్నను. ఏమైనా అభ్యంతరాలుంటే తెలపండి. రవిచంద్ర (చర్చ) 08:53, 14 జూన్ 2018 (UTC)

message: ఒకసారి నెట్ లో వెతకండి మరియు మీరు గుర్తించదగినది చూడవచ్చు Lingalanga (చర్చ) 11:20, 14 జూన్ 2018 (UTC)
replies: text: వికీలో వ్యాసం ఉండాలంటే విషయ ప్రాముఖ్యత ఉండాలి. క్రింది వాటిని మూలాలు గా చూపించాలి.
*పరిశోధనా పత్రాలు 
* పేరొందిన ప్రచురణ కర్తలు రూపొందించిన పుస్తకాలు
* ప్రముఖ వార్తా పత్రికలు వాటి వెబ్ సైట్లు
* గాలి వార్తలు ప్రచురించని, సీరియస్ వార్తలు ప్రచురించని వెబ్ సైట్లు
అలా కాని పక్షంలో ఆ వ్యాసాలు తొలగించబడతాయి.రవిచంద్ర (చర్చ) 12:11, 14 జూన్ 2018 (UTC)
replies: text: :::అశ్లీల వెబ్ సైట్ల మూలాలు వారి ప్రాముఖ్యతను నిర్ణయించవు. విషయ ప్రాముఖ్యత లేని ఇటువంటి వ్యాసాలు తోలగించబడతాయి.--కె.వెంకటరమణ⇒చర్చ 12:25, 14 జూన్ 2018 (UTC)
thread_title:  మీరు ఈ పేజీని ఎందుకు తొలగించారు?
చర్చ:స్వాతి నాయుడు(యాంకర్)

message: ఈ పేజీని తొలగించకూడదు ఎందుకంటే ఆమె ఒక భారతీయ యాంకర్ మరియు తగినంత సూచనలు కలిగి ఉంది. Lingalanga (చర్చ) 12:46, 14 జూన్ 2018 (UTC)
??? Lingalanga (చర్చ) 13:08, 14 జూన్ 2018 (UTC)
=== డిలీషన్ మూస ఏకపక్షంగా తొలగించడం తగదు ===
డిలీషన్ మూస తీసేసినంత మాత్రాన చర్చ అంతటితో ముగిసిపోదని వాడుకరి గుర్తించాలి, అలానే ప్రతీ భారతీయ యాంకర్‌కీ ఒక్కో పేజీ చొప్పున వికీపీడియా సృష్టించేందుకు ఇదేమీ డేటాబేస్‌ కాదు. అంశానికి విషయ ప్రాముఖ్యత ఉండాలి. వ్యాసంలో ఉన్న మూలాల్లో కోరా వంటివి పలువురు అభిప్రాయాలు సహా వ్యక్తం చేసే సామాజిక వేదిక, కొన్నిటిలో ఈమె ఒక నటి అన్న వివరం తప్ప మరేం లేదు. ఈ విషయానికి విషయ ప్రాముఖ్యత ఉందని నిరూపించే, ప్రామాణికమైన ఆధారం ఒక్కటీ సమర్పించలేదు. భాష కూడా చాలా కృతకంగా ఉంది (ఉదాహరణకు ఆమె తన YouTube ప్రాజెక్ట్ల నుండి ఉచితమైనప్పుడల్లా ఆమె పుస్తకాలు చదవడం ఇష్టపడుతుంటుంది. ఆమె భవిష్యత్లో డైరెక్టర్ గా మారడానికి ఇష్టపడింది. ఆమె పెంపుడు జంతువులకి ఇష్టం ఉంది, ఆమె తన చిన్ననాటి నుండి ఆమెకు పిల్లులను కలిగి ఉంది, ఆమె కోరుకునేటప్పుడు కూడా ఆమె కుక్కలను కలిగి ఉండాలని కోరుకుంటుంది.) పైగా ఆమె స్వంత బ్లాగ్‌ నుంచి కూడా లింకులు ఇచ్చారు. ఇవన్నీ నాణ్యతాపరంగా చాలా తీవ్రమైన సమస్యలు. కనుక ఈ వ్యాసాన్ని తొలగిస్తున్నాను. --పవన్ సంతోష్ (చర్చ) 13:05, 15 జూన్ 2018 (UTC)
thread_title:  ఈ పేజీని తొలగించకూడదు 

message: డిలీషన్ మూస తీసేసినంత మాత్రాన చర్చ అంతటితో ముగిసిపోదని వాడుకరి గుర్తించాలి, అలానే ప్రతీ భారతీయ యాంకర్‌కీ ఒక్కో పేజీ చొప్పున వికీపీడియా సృష్టించేందుకు ఇదేమీ డేటాబేస్‌ కాదు. అంశానికి విషయ ప్రాముఖ్యత ఉండాలి. వ్యాసంలో ఉన్న మూలాల్లో కోరా వంటివి పలువురు అభిప్రాయాలు సహా వ్యక్తం చేసే సామాజిక వేదిక, కొన్నిటిలో ఈమె ఒక నటి అన్న వివరం తప్ప మరేం లేదు. ఈ విషయానికి విషయ ప్రాముఖ్యత ఉందని నిరూపించే, ప్రామాణికమైన ఆధారం ఒక్కటీ సమర్పించలేదు. భాష కూడా చాలా కృతకంగా ఉంది (ఉదాహరణకు ఆమె తన YouTube ప్రాజెక్ట్ల నుండి ఉచితమైనప్పుడల్లా ఆమె పుస్తకాలు చదవడం ఇష్టపడుతుంటుంది. ఆమె భవిష్యత్లో డైరెక్టర్ గా మారడానికి ఇష్టపడింది. ఆమె పెంపుడు జంతువులకి ఇష్టం ఉంది, ఆమె తన చిన్ననాటి నుండి ఆమెకు పిల్లులను కలిగి ఉంది, ఆమె కోరుకునేటప్పుడు కూడా ఆమె కుక్కలను కలిగి ఉండాలని కోరుకుంటుంది.) పైగా ఆమె స్వంత బ్లాగ్‌ నుంచి కూడా లింకులు ఇచ్చారు. ఇవన్నీ నాణ్యతాపరంగా చాలా తీవ్రమైన సమస్యలు. కనుక ఈ వ్యాసాన్ని తొలగిస్తున్నాను. --పవన్ సంతోష్ (చర్చ) 13:05, 15 జూన్ 2018 (UTC)
thread_title:  డిలీషన్ మూస ఏకపక్షంగా తొలగించడం తగదు